132 SZAKOSZTÁLYI ÜGYEK 



a ráktérítő. Afrika keleti részében az 5" déli szélesség a déli határvonal. 

 Huth himalájai genetikai czentrumával ellentétben, szerző szerint a Del- 

 phinium génusz a mezozoikum középső vagy második felében, a sarkkör 

 vidékén keletkezett. A szubarktisról a génusz két szakaszban vándorolt 

 délre. Az egyik és a régibb csoport az, a melyből a Consolida szubgénusz 

 alakult ki a mediterraneum ázsiai felében, mint melegebb és szárazabb 

 klímához szokott rokonsági kör. A másik csoport a jégkorszakkal délre 

 nyomult Eudelphinium szubgénusz, mikrotermás fajokkal. A középeurópai 

 flórába a mediterrán területről vándoroltak a Delphinium-fajok. Csak a 

 D. oxysepaluni-, elatum- és alpinum-faiok eredete szibériai. 



6. Szabó Z. : „Linné legritkább nyomtatványa' gyanánt bemutatja 

 Linné Species Plantarum ez. művének, 1753-ból származó azt a pél- 

 dányát, melyben a 89 — 90. és a 259 — 260. lapok kétszer vannak meg. 

 A könyv a budapesti tud. egyetem növénytani intézetének tulajdona. 



7. Gombocz E. bemutatja Graumann Sándor: Magyar 

 növénynevek szótára czimű könyvét, mely 19Ü9-ben Erfurtban jelent meg. 

 A könyvecske több száz növénynek népies magyar nevét közli, a német 

 és a botanikus elnevezéssel együtt. 



8. A jegyző bejelenti, hog.y a szerkesztőbizottság szerkesztőnek 

 Tuzson Jánost és társszerkesztőnek Szurák Jánost választotta, 

 mindkettőt egyhangúlag. 



Jelenti továbbá, hogy a f. évi májusban Bruxelles-ben tartandó 

 nemzetközi botanikai kongresszuson a Társulat a szavazati joggal fel- 

 ruházott egyesületek között szerepelhet, még pedig a növénytani szakosztály 

 tagjainak számához képest három szavazattal. Kívánatos volna, ha a Tár- 

 sulat képviselőt küldene ki. 



A szakosztály elhatározza, hogy a Társulatot felkéri arra, hogy küldjön 

 ki képviselőt és a költségek fedezésére kérje meg a m. kir. vallás- és köz- 

 oktatásügyi minisztériumot. 



